## Uredba o uvjetima i načinu održavanja likvidnosti u plaćanjima prema inezemstvu

### NN 61/1992 (2.10.1992.), Uredba o uvjetima i načinu održavanja likvidnosti u plaćanjima prema inezemstvu

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama uređuje pojedina pitanja iz djelokruga Sabora Republike
Hrvatske ("Narodne novine", broj 39/92) Vlada Republike Hrvatske,
na sjednici održanoj 2. listopada 1992. godine, donijela je

## UREDBU

### o uvjetima i načinu održavanja likvidnosti u plaćanjima prema inezemstvu

Članak 1.

Ovom se uredbom utvrđuju uvjeti i način održavanja likvidnosti u plaćanjima
s inozemstvom koji će se primjenjivati do donošenja novog Zakona o deviznom
poslovanju.

Članak 2.

Devizno tržište čine sve kupnje i prodaje deviza koje se obavljaju:

1) između ovlaštenih banaka sa sjedištem u Republici Hrvatskoj i drugih
domačih osoba:

2) između ovlaštenih banaka;

3) između ovlaštenih banaka i Narodne banke Hrvatske.

Narodna banka Hrvatske može propisati način i organizaciju rada na deviznom
tržištu.

Narodna banka Hrvatske utvrdit će način i rokove u kojima su ovlaštene
banke dužne dostavljati Narodnoj banci Hrvatske podatke o kupljenim i prodanim
devizama na deviznom tržištu.

Članak 3.

Tečaj hrvatskog dinara formiraju banke ovlaštene za poslove s inozemstvom
u skladu s ponudom i potražnjom deviza na deviznom tržištu. Ovlaštene banke
dužne su održavati intervalutarne odnose prema tečajevima na inozemnim
tržištima

Tečaj hrvatskog dinara utvrđen u ovlaštenim bankama primjenjuje se na
sve financijske i druge ekonomske transakcije s inozemstvom i na kupnju
i prodaju deviza u zemlji, osim transakcija za koje se primjenjuje tečaj
Narodne banke Hrvatske.

Raspon (marža) između kupovnih i prodajnih tečajeva za devize koje utvrđuju
ovlaštene banke može iznositi najviše 1%.

Članak 4.

Ovlaštene banke utvrđuju tečaj hrvatskog dinara za kupnju i prodaju
efektivnog stranog novca, stranih čekova, stranih kreditnih pisama i za
obračun medunarodnih poštanskih uputnica.

Kupnja i prodaja iz stavka 1. ovog članka obavlja se po kupovnom odnosno
prodajnom tečaju za efektivni strani novac, strane čekove i strana kreditna
pisma koji vrijedi na dan kupnje odnosno prodaje.

Poduzeća i druge pravne osobe koje obavljaju mjenjačke poslove primjenjuju
tečajeve koje je utvrdila banka s kojom su sklopili ugovor za obavljanje
mjenjačkih poslova, ako ugovorom između banke i ovlaštenog mjenjaća nije
drukčije utvrđeno.

Kupovni tečajevi iz stavka t. i 2. ovog članka ne mogu biti veći od
kupovnih tečajeva za devize.

Članak 5.

Narodna banka Hrvatske utvrđuje tečaj hrvatskog dinara koji se primjenjuje
za obračun carine i drugih uvoznih pristojbi, za utvrđivanje potraživanja
i obveza u devizama, za isplatu dinarske protuvrijednosti kada banke odkupljuju
devize s devizne štednje građana prikupljene do 27. travnja 1991. godine,
kod kupnje i prodaje deviza koju obavlja Narodna banha Hrvatske i za izvršenje
sudskih presuda kada se na predmet spora ne može primijeniti tečaj iz članka
3. i 4. ove uredbe.

Savjet Narodne banke Hrvatske utvrđuje način formiranja tečaja hrvatskog
dinara u Narodnoj banci Hrvatske.

Članak 6.

Radi formiranja deviznih rezervi Narodna banka Hrvatske može utvrditi
obvezu da banke prodsju devize Narodnoj banci Hrvatske po osnovi mjenjačkih
poslova banaka i ovlaštenih mjenjača i po osnovi otkupa deviza od domaćih
i stranih fizičkih osoba.

Članak 7.

Platni promet s inozemstvom domaće osobe mogu obavljati samo preko banaka
ovlaštenih za poslove s inozemstvom sa sjedištem u Republici Hrvatskoj,
ako zakonom o deviznom poslovanju nije drukčije određeno.

Članak 8.

Domaće osobe dužne su naplatiti izvezenu robu robavljene usluge u roku
od 60 dana od dana kada je roba izvezena, odnosno kada je usluga obavljena.

Narodna banka Hrvatske može jednokratno odobriti da se naplata izvezene
robe i usluga obavi i u roku dužem od 60 dana, ovisno o području na koje
se izvozi roba, odnosno pruža usluge uz uvjete i rokove što ih odredi Savjet
Narodne banke Hrvatske. Rješenje Narodne banke Hrvatske je konačno u upravnom
postupku i protiv njega se ne može voditi upravni spor.

Odredbe stavka 1. i 2. ovog članka ne primjenjuju se na sklopljene ugovore
sa stranim osobama do 23. prosinca 1991. godine, pod uvjetom da su Narodnoj
banci Hrvatske u propisanom roku poslani izvještaji o sklopljenim poslovima
u skladu sa propisom iz članka 160. Zakona o deviznom poslovanju.

Članak 9.

Radi formiranja deviznih rezervi Republike Hrvatske i održavanja opće
likvidnosti u plaćanjima prema inozemstvu ovlaštene banke dužne su prodati
Narodnoj banci Hrvatske devize ostvarene prema Uredbi o izdavanju obveznica
za prikupljanje sredstava za obnovu Republike Hrvatske ("Narodne novine",
broj 65/91) i prema Uredbi o dodatnom osobnom popustu kod kupnje stana
u devizama ("Narodne novine", broj 65/92) prema nalogu Ministarstva
financija Republike Hrvatske.

Članak 10.

Za vrijeme primjene ove uredbe ne primjenjuju se odredbe članka 15,
26, 27, 42. stavci 1, 5, 7. i 8. članka 52a. i članka 64b. 7akona o deviznom
poslovanju ("Službeni list SFRJ", broj 66/85, 71/86, 3/88, 59/88
i 82/90 i "Narodne novine", broj 53/91).

Članak 11.

Kupnja, prodaja i pozajmljivanje deviza između domaćih osoba i između
domaćih osoba i stranih osoba u Republici Hrvatskoj je zabranjena izvan
jedinstvenog deviznog tržišta.

Članak 12.

Narodna banka Hrvatske propisuje način obavljanja mjenjčkih poslova
iz članka 64a. stavka 1.Zakona o deviznom poslovanju.

Članak 13.

Odgovorna osoba u poduzeću ili drugoj pravnoj osobi, koja za poduzeće
ili za drugu pravnu osobu kupuje, prodaje ili pozajmljuje devize izvan
jedinstvenog deviznog triišta, kaznit će se zatvorom od šest mjeseci do
tri godine.

Članak 14.

Novčanom kaznom od 90.000 do 450.000 hrvatskih dinara kaznit će se za
privredni prijestup poduzeće ili druga pravna osoba:

1) aho kupi ili proda devize, efektivni strani novac, strane čekove
i strana kreditna pisma bez posredstva ovlaštenih banaka (članak 2.);

2) ako kupi ili proda devize; efektivni strani novac, strane čekove
i strana kreditna pisma po tečajevima koji nisu utvrđeni prema odredbi
iz članka 3. i 4. ove uredbe;

3) ako platni promet s inozemstvom ne obavlja prema odredbi iz članka
7. ove uredbe;

4) ako izvezenu robu odnosno obavljene usluge stranim osobama ne naplati
u roku od 60 dana odnosno u roku produženom od Narodne banke Hrvatshe prema
odredbi iz članka 8. ove uredbe;

5) ako ne proda devize Narodnoj banci Hrvatske prema odredbama članka
9. ove uredbe;

6) ako obavlja kupnju, prodaju i pozajmljivanje deviza suprotno odredbi
iz članka 11. ove uredbe;

7) ako obavlja mjenjačke poslove suprotno odredbi iz članka 12. ove
uredbe.

Za radnje iz stavka 1. ovog članka kaznit će se za privredni prijestup
i odgovorna osoba u poduzeću ili drugoj pravnoj osobi novćanom kaznom od
5.000 do 25.000 hrvatskih dinara.

Za privredni prijestup iz stavka 1. točka 6. ovog članka, osim novčane
kazne izreći će se i zaštitna mjera oduzimanja predmeta, što su bili upotrijebljeni
ili su bili namijenjeni za izvršenje privrednog prijestupa ili što su nastali
izvršenjem privrednog prijestupa.

Članak 15.

Novćanom kaznom od 45.000 do 200.000 hrvatskih dinara kaznit će se za
prekršaj fizička osoba s prebivalištem u Republici Hrvatskoj koja samostalno
obavlja privrednu i drugu djelatnost osobnim radom, odnosno osobnim radom
i sredstvima u vlasništvu gradana a prema zakonu nema status pravne osobe:

1) ako kupi ili proda devize, efektivni strani novac, strane ćčkove
i strana kreditna pisma bez posredstva ovlaštenih banaka (članak 2);

2) ako kupi ili proda devize, efektivni strani novac, strane čekove
i strana kreditna pisma po tečajevima koji nisu utvrđeni prema odredbi
iz članka 3. i 4. ove uredbe;

3) ako platni promet s inozemstvom ne obavlja prema odredbi iz članka
7. ove uredbe;

4) ako izvezenu robu odnosno obavljene usluge stranim osobama ne naplati
u roku od 60 dana odnosno u roku produženom od Narodne banhe Hrvatske prema
odredbi iz članka 8. ove uredbe;

5) ako obavlja kupnju, prodaju i pozajmljivanje deviza suprotno odredbi
iz članka 11. ove uredbe;

6) ako obavlja mjenjačke poslove suprotno odredbi iz članka 12. ove
uredbe.

Za prekršaj iz stavka 1. točka 5. ovog članka osim novčane kazne, izreći
će se i zaštitna mjera oduzimanja predmeta, što su upotrijebljeni ili su
bili namijenjeni za izvršenje prekršaja ili što su nastali izvršenjem prekršaja.
Uz novčanu kaznu može se izreći i zaštitna mjera zabrane obavljanja samostalne
djelatnosti od tri mjeseca do jedne godine.

Članak 16.

Novćanom kaznom od 5.000 do 25.0000 hrvatskih dinara kaznit će se za
prekršaj domaća fizička osoba, osim fizičkih osoba iz članka 15. ove uredbe,
ako obavlja kupnju, prodaju i pozajmljivanje deviza suprotno odredbi iz
članka 11. ove uredbe.

Za prekršaj iz stavka 1. ovoga članka, osim novčane kazne, izreći će
se i zaštitna mjera oduzimanja predmeta što su upotrijebljeni ili su bili
namijenjeni za izvršenje prekršaja ili što su nastali izvršenjem prekršaja.
Predmeti se mogu oduzeti i ako nisu vlasništvo počinitelja prekršaja.

Iznimno od odredbe stavka 2. ovog članka mogu se djelomično oduzeti
predmeti što su upotrijebljeni ili su bili namijenjeni izvršenju prekršaja
ili što su nastali izvršenjem prekršaja ako pobude ili druge okolnosti
uz koje je prekršaj izvršen ukazuju na to da nije opravdano da se predmet
oduzme u cijelosti.

Za prekršaj iz stavka 1. ovog članka izreći će se mjera oduzimanja imovinske
koristi pribavljene izvršenjem prekršaja.

Članak 17.

Stupanjem na snagu ove uredbe prestaje važtiti Uredba o načinu održavanja
likvidnosti u plaćanjima prema inozemstvu (" Narodne novine",
broj 24/92, 32/82, 38/92).

Članak 18.

Propisi doneseni na temelju ovlaštenja iz Uredbe o uvjetima i načinu
održavanja likvidnosti u plaćanjima prema inozemstvu ("Narodne novine",
broj 24/92, 32/92 i 38/92) uskladit će se s odredbama ove uredbe najkasnije
u roku od 30 dana od dana stupanja na snagu ove uredbe.

Članak 19.

Ova uredba stupa na snagu danom objave u "Narodnim novinama".

Klasa: 440-01/92-01/07

Urbroj: 5030114-92-1

Zagreb, 2. listopada 1992.

Predsjednik

**Hrvoje Šarinić, v. r.**

Uredba, NN 61/1992-1644
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)